SIRI ตั้งเป้าปี 59 ยอดขาย 4.2 หมื่นลบ.-รายได้ 3.2 หมื่นลบ.เปิด 21 โครงการใหม่
SIRI ตั้งเป้าปี 59 ยอดขาย 4.2 หมื่นลบ.-รายได้ 3.2 หมื่นลบ.เปิด 21 โครงการใหม่
21 ม.ค. 2559

นายเศรษฐา ทวีสิน กรรมการผู้จัดการใหญ่ บริษัท แสนสิริ จำกัด (มหาชน) หรือ SIRI เปิดเผยว่า บริษัทตั้งเป้าหมายยอดขายในปี 59 ไว้ที่ประมาณ 4.2 หมื่นล้านบาท เติบโตจากปีก่อนที่มียอดขาย 2.85 หมื่นล้านบาท ส่วนรายได้รวมตั้งเป้าไว้ที่ 3.6 หมื่นล้านบาท จากปี 58 ที่คาดว่าจะมีรายได้ 3.8 หมื่นล้านบาท ซึ่งเป็นรายได้สูงสุดเป็นประวัติการณ์
ในปีนี้บริษัทมีแผนโครงการใหม่ 21 โครงการ มูลค่าโครงการรวม 5.05 หมื่นล้านบาท แบ่งเป็นคอนโดมิเนียม 11 โครงการ บ้านเดี่ยว 7 โครงการ และ ทาวน์เฮ้าส์ 3 โครงการ โดยมูลค่าโครงการใหม่สูงกว่าปีก่อน 128% คิดเป็นสัดส่วนมูลค่าโครงการใน กทม.และปริมณฑล 92% และต่างจังหวัด 8% ซึ่งโครงการในต่างจังหวัดจะเป็นการพัฒนาต่อเนื่องในโครงการเดิมและที่ดินที่บริษัทเคยซื้อไว้ก่อนหน้านี้
พร้อมกันนั้น บริษัทยังเดินหน้ารุกขยายตลาดต่างประเทศ โดยตั้งเป้ายอดขายลูกค้าต่างชาติในปีนี้ที่ 5 พันล้านบาท จากปีก่อนที่ทำได้ 3.5 พันล้านบาท สูงกว่าปี 57 ถึง 135% โดยเตรียมแผนเปิดตลาดใหม่ในจีน